Мәзкур әдиб вә пәлсәпә тәтқиқатчисиниң өлүми һәққидики тор бәтләрдә елан қилинған инкаслардин мәлум болушичә, униңға бултур җигәр раки дәп диагноз қоюлғандин кейин, униң әһвалидин хәвәр тапқан бәзи йеқин кишилири вә шинҗаң университети вә башқа алий мәктәпләрдики бәзи оқутқучилар униңға җәмийәттин вә алий мәктәпләрдин ианә йиғиш арқилиқ бу пулға өзини давалитиш тәклипини бәргән. Лекин, ярмуһәммәд әпәнди башқиларниң ианә пулиға давалинишни тоғра тапмай, бу ишқа қәтий қошулмиған. Шуниң билән әдибниң ихласмәнлири болған бир қисим алий мәктәп оқуғучилири пидаий болуп тәшкиллинип, язғучиниң әсәрлирини заказ қобул қилип сетип, униңдин йиғилған пуллар арқилиқ униң давалинишиға ярдәм бериш паалийитини башлиған.